stanford-oval/wikipedia huggingface dataset:
BMW

| Bayerische Motoren Werke AG |
| --- | --- |

Tunnuslause:  Sheer Driving Pleasure (suom. Ajamisen iloa)
Yritysmuoto:  julkinen osakeyhtiö
ISIN:  DE0005190003, DE0005190037
Perustettu:  7. maaliskuuta 1916
Perustaja:  Franz Josef Popp
Avainhenkilöt:  Oliver Zipse (toimitusjohtaja)  Dr.-Ing. Norbert Reithofer (hallintoneuvoston puheenjohtaja)  Dr.-Ing. Antonino Gomes de Sá (toimitusjohtaja BMW Suomi)
Kotipaikka:   München, Baijeri, Saksa
Toimiala:  autoteollisuus
Tuotteet:  henkilöautot moottoripyörät
Liikevaihto:  142,6 mrd. € (2022)
Liikevoitto:  18,4 mrd. € (2022)
Henkilöstö:  149 500 (2022)
Tytäryhtiöt:  BMW Motorrad Rolls-Royce Motor Cars MINI BMW M
Kotisivu:  www.bmw.fi/fi/index.html
Infobox OKVirheellinen NIMI-arvo: 
Bayerische Motoren Werke AG (”Baijerin moottoritehtaat”), lyh. BMW on Münchenissä pääkonttoriaan pitävä saksalainen yritys, joka valmistaa henkilöautoja ja moottoripyöriä. Yhtiö valmistaa myös lentokonemoottoreita yhdessä Rolls-Roycen kanssa.
BMW on toimittanut moottoreita muun muassa Formula 1 -talli Williamsille, kunnes se osti Sauber-tallin ja ryhtyi kilpailemaan BMW Sauber -nimellä. BMW-konsernin liikevaihto kasvoi 56 miljardiin euroon vuonna 2007. Nykyisellään konserni työllistää maailmanlaajuisesti noin 106 000 työntekijää ja valmistaa vuosittain noin 1,3 miljoonaa autoa ja 100 000 moottoripyörää. BMW AG:n osakkeet noteerataan Frankfurtin pörssin DAX-indeksissä. BMW-konsernin tuotemerkkeihin kuuluvat muun muassa autovalmistajat BMW, alun perin brittiläiset Mini ja Rolls-Royce sekä moottoripyörävalmistajat BMW Motorrad ja ruotsalainen Husqvarna. Konsernilla on yhteistyösopimus myös ranskalaisen PSA Peugeot Citroën -konsernin kanssa, liittyen moottorien toimittamiseen.lähde? Aiemmin huhuttiin myös Volvo Carsin ostoaikeista, mutta yrityskauppaa ei syntynyt.lähde? BMW:n imago nojaa vahvasti urheilullisuuteen ja dynaamisuuteen. Merkin myydyin automalli on 3-sarja.
Historia

Yhtiön alkuperä juontuu vuoteen 1913, jolloin baijerilainen Karl Rapp perusti lentokonemoottoripajan Müncheniin. Pajan nimeksi tuli Rapp Motorenwerke GmbH. Vuonna 1917 yhtiön nimi muutettiin Bayerische Motoren Werke GmbH:ksi. BMW:n logo on lainannut värityksensä Baijerin osavaltion vaakunasta, eikä liity mitenkään lentokoneiden potkureihin, kuten usein mielletään. Se on säilynyt muuttumattomana alkuvaiheista asti.
Historia > Eisenacher Motorenwerk (EMW)

Toisen maailmansodan päätyttyä 1945 Neuvostoliiton Saksan-miehitysvyöhykkeellä ja myöhemmin Itä-Saksassa sijainnut Eisenachin tehdas jatkoi autojen ja moottoripyörien valmistusta BMW-nimellä, kunnes 1951 nimeksi tuli Eisenacher Motorenwerk (suom. Eisenachin moottoritehdas), lyh. EMW ja tuotemerkin keskiosan siniset neljännesosat muutettiin punaisiksi.
Historia > Lentokonemoottorit

BMW:n lentokonemoottoreiden merkittävimpiä kehitysaskeleita oli mekaanis-hydraulinen laite, joka sääti automaattisesti moottorissa polttoaineen virtausta, ahtimen säätöjä, seossuhdetta, sytytyksen ajoitusta ja potkurin lapakulmia suhteessa kaasuvivun asentoon. Kyseisen laite, Kommandogerät, on nykyautoissa olevien moottorinohjausyksiköiden esi-isä.
BMW:n lentokonemoottoreihin asennettiin myös vesi/metanoli -suihkutusjärjestelmiä, joilla jäähdytettiin polttoaineseosta ahtimen jälkeen.
BMW:n valmistamia moottoreita asennettiin toisen maailmansodan aikana ainakin seuraaviin konemalleihin:
Junkers Ju 52
Junkers Ju 88
Focke-Wulf Fw 190
Focke-Wulf Fw 200 Condor
Henschel Hs 126
Dornier Do 17
Dornier Do 24
Focke-Achgelis Fa 223 Drache
Heinkel He 162
Arado Ar 234
BMW:n BMW 003 -suihkumoottori oli tarkoitus asentaa myös Messerschmitt Me 262 -suihkukoneisiin, mutta ne eivät koskaan ehtineet kyseisen koneen siipien alle.
Sodan jälkeen neuvostoliittolaiset asensivat Saksasta sotasaaliiksi saamiaan BMW 003 -mallin suihkumoottoreita MiG-9-lentokoneisiin kunnes Neuvostoliiton oma suihkumoottorituotanto saatiin käyntiin.
Historia > Merimoottorit

BMW D7
4,5 kW dieselmoottori 7,5 metrin/2 tonnin purjeveneisiin asti.
BMW D12
7,5 kW dieselmoottori 9 metrin/3 tonnin jahteihin ja moottoripurjeveneisiin asti.
BMW D35
22 kW dieselmoottori 10,5 metrin/8 tonnin jahteihin ja moottoripurjeveneisiin asti.
BMW D50
33 kW dieselmoottori 12 metrin/12 tonnin jahteihin ja moottoripurjeveneisiin asti.
BMW B130
88 kW bensiinimoottori päiväristeilijöihin, hyttiristeilijöihin.
BMW B190/220
121/140 kW bensiinimoottori liukuun nouseviin risteilijöihin.
Historia > Merkkivuosia

1923 Ensimmäinen BMW-moottoripyörä.
1929 Ensimmäinen BMW-auto.
1933 Ensimmäinen 6-sylinterinen moottori markkinoille mallissa 303.
1937 Ernst Henne ajoi 279 km/h BMW-moottoripyörällä.
1944 BMW:n tehdas Münchenissä tuhoutui pahoin pommituksissa.
1945 Jälleenrakentaminen alkaa sodan jälkeen.
1948 Ensimmäinen BMW-moottoripyörä sodan jälkeen.
1951 BMW-autojen valmistus aloitettiin uudestaan.
1955 Frankfurtissa esiteltiin BMW 507, joka on edelleenkin yksi arvostetuimmista autoista.
1959 Yhtiön hallitus ehdotti BMW:n myyntiä Daimler Benzille – pienosakkeenomistajien ja työntekijöiden ansiosta kauppa ei toteutunut.
1961 Frankfurt am Mainin IAA-näyttelyssä esiteltiin jo pari vuotta 1600-mallina lupailtu Neue Klasse-luokan uudenlainen 4-ovinen sedan BMW 1500. Se oli sensaatio, joskin autoja alkoi tulla myyntipisteisiin vasta 1962. Luokkaan liittyivät sittemmin 1600-, 1800- ja viimein 2000-mallit eri versioina, myös kallis Neue Klasse Coupé. Neue Klasse-luokan myyntimenestys turvasi Herbert Quandtin rohkean riskisijoituksen BMW-yhtiöön, ja sen tulevaisuuden autonvalmistajana.
1973 Muutto uuteen futuristiseen pääkonttoriin, joka sai lempinimekseen Nelisylinterinen.
1983 Nelson Piquet voitti Brabham-BMW:llään Formula 1 -maailmanmestaruuden.
1990 BMW:n tutkimus- ja insinöörikeskus FIZ avattiin Münchenissä.
1994 BMW:n ensimmäinen tehdas USA:ssa aloitti Z3-mallin tuotannon.
2002 CleanEnergy-projektin myötä esiteltiin ensimmäinen BMW 7 -sarjan auto, joka kulkee vetykaasulla.
BMW:n autotehtaat

BMW valmistaa autoja seuraavilla paikkakunnilla:
Saksa: München, Dingolfing, Regensburg ja Leipzig
Itävalta: Graz
Yhdysvallat: Spartanburg
Meksiko: San Luis Potosí
Etelä-Afrikka: Rosslyn
Intia: Chennai
Kiina: Shenyang
Brasilia: Araquari
Automallit

BMW on perinteisesti ollut Mercedes-Benzin kovin kilpailija. BMW on yksi harvoista jäljellä olevista automerkeistä, jotka valmistavat lähes ainoastaan takavetoisia automalleja. BMW:tä on perinteisesti markkinoitu urheilullisella ajettavuudellaan ja keskikokoista 3-sarjaa pidetään usein luokkansa mittapuuna ja merkin tunnetuimpana ja myydyimpänä mallina.
BMW ei käytä useimmista muista valmistajista poiketen V6-moottoreita, vaan pitkittäisasennettuja kuusisylinterisiä rivimoottoreita. BMW valmistaa myös kahdeksan-, kymmenen- ja kaksitoistasylinterisiä V-moottoreita.
Kuusisylinterisien moottorien käyttö juontaa lentokonemoottoreihin, joiden tasaista käyntiä arvostettiin varhaisissa lentokoneissa. Kuusisylinterisessä rivimoottorissa eri mäntien liikkeet kumoavat toistensa aiheuttamat värinät.
BMW:n tällä hetkellä valmistamat henkilöautomallisarjat ovat: 1-, 2-, 3-, 4-, 5-, 6-, 7-sarjat, Z4,Z8, X1, X2, X3, X4, X5 ja X6. Lisäksi BMW valmistaa vuonna 2001 markkinoille tullutta muista malleista poiketen etuvetoista uutta Miniä. Mallisarjoissa loppupääte ”i” kertoo kyseessä olevan bensiinin ruiskutuksella varustettu malli ja vastaavasti loppupääte ”d” tarkoittaa dieselmoottorista mallia. Loppupääte ”A” tarkoittaa useimmissa mallisarjoissa automaattivaihteistoa. 7-sarjassa loppupääte ”L” tulee saksankielisestä sanasta ”lang” (suom. pitkä), ja tarkoittaa akselivälin olevan 14 senttimetriä perusmallia pidempi.
Nelivetoisia malleja ovat suurin osa X-sarjalaisista sekä eräät 3- ja 5-sarjalaiset jotka tunnistaa mallimerkinnän ”X”-kirjaimesta. Vuosien 2009 ja 2010 aikana BMW siirtyi korvaamaan merkinnän ”X” selkeämmällä ”Xdrive”-merkinnällä.
Vuonna 2024 BMW ilmoitti myyvänsä vetyä käyttäviä polttokennoautoja vuodesta 2028 alkaen. Tämä tapahtuu sähkö- ja polttomoottoriautojen rinnalla vaihtoehtona. BMW toimii yhteistyössä Toyotan kanssa uusien polttokennojen kehittämisessä, joilla pyritään saamaan parempi hyötysuhde ja pienemmät kustannukset. BMW on testannut vetyä käyttäviä BMW iX5 Hydrogen -malleja aiemmin.
Automallit > Säleikkö

Munuaisen muotoinen etusäleikkö on yksi BMW:n tyypillisimmistä tuntomerkeistä.
Säleikkö oli 1930-luvun lopulla korkea ja kapea (BMW 328).
Sähköautossa ”säleikkö” on umpinainen (BMW i3).
BMW 7-sarjan malli (G12).
Automallit > Tuotannossa olevat mallisarjat

BMW 1-sarja
BMW 2-sarja
BMW 2-sarjan Active Tourer
BMW 3-sarja
BMW 4-sarja
BMW 5-sarja
BMW 6-sarja
BMW 7-sarja
BMW 8-sarja
BMW i3
BMW i4
BMW i8
BMW 1M
BMW M3
BMW M5
BMW M6
BMW Z4
BMW X1
BMW X2
BMW X3
BMW X4
BMW X5
BMW X6
BMW X7
Automallit > Vanhoja malleja

BMW 1600
BMW 1800
BMW 2000-sarja
BMW 3/15
BMW 315
BMW 316
BMW 318
BMW 319
BMW 320
BMW 321
BMW 325
BMW 326
BMW 327
BMW 328
BMW 329
BMW 335
BMW 340
BMW 501
BMW 502
BMW 503
BMW 505
BMW 507
BMW 600
BMW 700
BMW 8-sarja
BMW AM 4
BMW Dixi
BMW Isetta
BMW M1
BMW Z1
BMW Z3
BMW Z8
BMW Motorrad -moottoripyörät

BMW Motorrad, BMW-konsernin divisioona, valmistaa moottoripyöriä ja ajovarusteita. Se esitteli ensimmäisen moottoripyöränsä R32:n vuonna 1923. Ensimmäisestä mallista lähtien BMW:t ovat perinteisesti olleet tunnettuja bokserimoottoreistaan ja kardaanivedosta. Nyttemmin nelisylinteriset rivimoottorilla varustetut ja kaksisylinteriset bokserimoottoriset mallit muodostavat yhä suuremman osan tuotannosta. Lisäksi BMW valmistaa myös pienempiä yksisylinterisiä 650-kuutioisia malleja. BMW osti Husqvarnan moottoripyörätuotannon vuonna 2007.
Ennen BMW:n moottoripyörät ovat olleet tunnettuja nimenomaan hyvistä matkaominaisuuksistaan, tosin mallisto oli samalla saanut maineen pappapyörinä. Nyttemmin BMW on pyrkinyt muuttamaan imagoaan nuorekkaampaan suuntaan esittelemällä lukuisia aiempaa urheilullisempia malleja. BMW on ollut moottoripyörävalmistajien etunenässä lukkiutumattomien ABS-jarrujen ja polttoaineensuihkutusjärjestelmien tuomisessa moottoripyöriin. Nelisylinterisissä rivimoottoreissa käytetään neliventtiilitekniikkaa. Kaikki BMW:n moottorit ovat nelitahtisia ja niissä on 450-kuutioista moottoria lukuun ottamatta elektroninen polttoaineensuihkutusjärjestelmä.
BMW käyttää mallinimissä iskutilavuutta edeltävää kirjainta ilmaisemaan moottorin tyyppiä ja iskutilavuuden jälkeisiä kirjaimia ilmaisemaan moottoripyörän rungon tyyppiä. Esimerkiksi mallinimi R 1200 GS kertoo kyseessä olevan 1200-kuutioisella kaksisylinterisellä bokserimoottorilla varustettu matkaenduro.
K – nelisylinterinen rivimoottori
R – kaksisylinterinen bokseri- eli vastaiskumoottori
F – kaksisylinterinen rivimoottori, vanhemmissa malleissa yksisylinterinen moottori
G – yksisylinterinen moottori
GS – Gelände / Straße – matkaenduro-/allround-malli
GT – Gran Tourismo – nopeaan ajoon suunniteltu matkamalli
LT – Luxus-Tourer – suuri matkamalli
M  – Motorsport – BMW M GmbH:n virittämä urheilullinen sporttipyörä (BMW M 1000RR)
RS – Reise-Sport – urheilullinen matkamalli
RT – Reise-Tourer – matkamalli
R  – Roadster – kattamaton ns. ”nakupyörä”
S  – Sport – urheilullinen sporttipyörä
ST  – Sport-Tourer – urheilullinen matkapyörä
Tuotannossa olevat mallisarjat:
High Performance
BMW HP2 Enduro
BMW HP2 Megamoto
BMW HP2 Sport
Offroad
BMW G 650 GS
BMW G 650 GS Sertão
BMW F 700 GS
BMW F 800 GS
BMW F 800 GS Adventure
BMW R 1200 GS
BMW R 1200 GS Adventure
Touring
BMW F 800 GT
BMW R 1200 RT
BMW K 1600 GT
BMW K 1600 GTL
Street
BMW F 800 R
BMW R 1200 R
BMW K 1300 R
Sport
BMW K 1300 S
BMW S1000RR
BMW HP4
Urban Mobility
BMW C600 Sport
BMW C650 GT
Vanhoja malleja
BMW C1
BMW K75
BMW K100
BMW K 1200 GT
BMW K 1200 R
BMW K 1200 R Sport
BMW K 1200 S
BMW R 1150 R Rockster
BMW R 1200 S
BMW Motorrad -moottoripyörät > Moottoripyörien myyjät Suomessa

Suomessa on BMW moottoripyörillä on 8 virallista jälleenmyyjää ja huoltoa:
Euro Motor Center Oy, Oulu
Biketeam Oy, Raisio, Tampere, Vantaa
Käyttöauto Oy, Vaasa
MP-Service Oy, Lahti
BMW Motorsport (M)

BMW-automerkkiin on vuosien aikana yhdistetty urheilullisuus. Vuonna 1972 perustettiin BMW M GmbH (BMW Motorsport) hoitamaan yhtiön kilpa-autotoimintaa. Yritys kehitti BMW:lle moottoreita ja kilpailuista saamiensa kokemuksien perusteella rakensi 455 kappaletta aikansa superautoa BMW M1:tä, jonka 277 hevosvoiman moottorin BMW M GmbH valmisti. Samaa moottoria käytettiin 286 hevosvoiman tehoisena vuosina 1984–1988 BMW M 635 CSI:ssä sekä 5-sarjan E28-korimallin M5-versioissa.
Nykyään M-tekniikkaa käytetään sarjatuotantoautoissa minkä voi tunnistaa autossa olevasta M-kirjaimesta. Merkki löytyy sekä korista että moottorista. Varsinaisten M-mallien (kuten M2, M3, M4, M5, M6, sekä Z3- ja Z4 M Coupé ja M Roadster) lisäksi tavallisiin BMW-autoihin on saatavilla BMW Motorsportin lisävarusteita ja näiden olemassaolo on usein merkitty autoissa M-kirjaimella. Nämä eivät kuitenkaan ole varsinaisia M-malleja.
Aiheesta muualla

Kuvia tai muita tiedostoja aiheesta BMW Wikimedia Commonsissa
BMW:n kotisivut
Suomen BMW-kerhon kotisivut
BTCF Bimmer Tuning Club Finland
BMW Isetta scale models
BMW-uutiset ja malliesittelyt Tuulilasissa
Bemarit ja kääpiöautot Ylen Elävässä arkistossa
BMW
| --- | --- |
Henkilöautot: 1-sarja: E87 · F20 · F40 · F52 2-sarja: F22 · 2-sarjan Active Tourer · 2-sarjan Gran Coupé 3-sarja: E21 · E30 · E36 · E46 · E90 · F30 · G20 · 3-sarjan Compact · 3-sarjan Gran Turismo 4-sarja: F32 · G22 5-sarja: E12 · E28 · E34 · E39 · E60 · F10 · G30 6-sarja: E24 · E63 · F13 · 6-sarjan Gran Coupé · 6-sarjan Gran Turismo 7-sarja: E23 · E32 · E38 · E65 · F01 · G11 8-sarja: E31 · G15 · 8-sarjan Gran Coupé X1: E84 · F48 X2: F39 X3: E83 · F25 · G01 X4: F26 · F26 X5: E53 · E70 · F15 · G05 X6: E71 · F16 · G06 X7: G07 Z4: E85 · E89 · G29 Z8: E52 Muut: 02-sarja · 319 · 320 · 328 · 700 · AM 4 · Dixi · 3000 V8 · i3 · i8 · Isetta · M1
Kilpa-autot: M3 DTM · M4 DTM
Moottoripyörät: R23 · R23 · C1 · F 800 GS · F 800 R · F 800 S · K 1200 GT · K 1200 R · K 1200 S · K100 · K75 · R 1150 R Rockster · R 1200 RT · S1000RR
| n k  DAX-indeksi |
| --- | --- |
 Adidas  Airbus Group  Allianz  BASF  Bayer  Beiersdorf  BMW  Brenntag  Commerzbank  Continental  Covestro   Daimler Truck  Deutsche Bank  Deutsche Börse  Deutsche Post  Deutsche Telekom  E.ON  Fresenius  Hannover Rueckversicherung  HeidelbergCement  Henkel  Infineon Technologies  Mercedes-Benz Group  Merck  MTU Aero Engines  Munich Re  Porsche  Porsche Automobile Holding  Qiagen  Rheinmetall  RWE  SAP  Sartorius  Siemens  Siemens Energy  Siemens Healthineers  Symrise  Volkswagen  Vonovia  Zalando 
Päivitetty: 4. tammikuuta 2024
| n k  Euro Stoxx 50 |
| --- | --- |
 Adidas  Adyen  Ahold Delhaize  Air Liquide  Airbus  Allianz  Anheuser-Busch InBev  ASML Holding  AXA  BBVA  BASF  Bayer  BMW  BNP Paribas  Danone  Deutsche Börse  Deutsche Telekom  DHL Group  Enel  Eni  EssilorLuxottica  Ferrari  Flutter Entertainment  Hermès  Iberdrola  Inditex  Infineon Technologies  ING Group  Intesa Sanpaolo  Kering  L'Oréal  LVMH  Mercedes-Benz  Munich Re  Nokia  Nordea  Pernod Ricard  Prosus  Safran  Saint-Gobain  Sanofi  Santander  SAP  Schneider Electric  Siemens  Stellantis  TotalEnergies  Vinci  UniCredit  Volkswagen 
Päivitetty: 18. syyskuuta 2023
Junkers Ju 52:ssa käytetty BMW 132T -tähtimoottori.
”Nelisylinterinen”, BMW:n pääkonttori Münchenissä.
BMW R32.
BMW F 650 GS Dakar (2004).
BMW R1200RT.
BMW M5.
Saulius Skvernelis

| Saulius Skvernelis |
| --- | --- |

Liettuan pääministeri
 13. joulukuuta 2016 - 11. joulukuuta 2020  
Edeltäjä:  Algirdas Butkevičius
Seuraaja:  Ingrida Šimonytė
Liettuan sisäministeri
 11. marraskuuta 2014 – 13. huhtikuuta 2016  
Kansanedustaja
Vaalipiiri:  Karoliniškės, Vilna
Henkilötiedot
Syntynyt: 23. heinäkuuta 1970 (ikä 54)
Ammatti:  poliisipäällikkö
Puoliso:  Silvija Skvernelis
Tiedot
Puolue:  LVZS
Koulutus:  insinööri 1994 oik.kand 2005
Saulius Skvernelis (s. 23. heinäkuuta 1970) on liettualainen poliitikko, joka toimi maansa pääministerinä vuodesta 2016 vuoteen 2020.
Entinen poliisipäällikkö nousi pääministeriksi, kun vanhoihin puolueisiin pettyneet äänestäjät äänestivät hänen keskustalaisen Talonpoikien ja vihreiden liiton (LVZS) vaalivoittoon vuoden 2016 parlamenttivaaleissa.  Skvernelisin hallituksessa oli alkuun sosiaalidemokraatit sekä Talonpoikien ja vihreiden liitto. Myöhemmin laajennettuun enemmistöhallitukseen tulivat mukaan myös oikeistolainen Laki ja oikeus, puolalaisten keskustaoikeistolainen puolue sekä kristillisdemokraatit.
Skvernelis opiskeli insinööriksi Vilnan teknillisessä yliopistossa ja suoritti myös oikeustieteen maisterin tutkinnon vuonna 2005. Hän opetti poliisiopistossa ja siirtyi sieltä poliisin ylimpään johtoon.
Daniel Ahola

| Daniel Ahola> Henkilötiedot |
| --- | --- |
Syntymäaika:  11. heinäkuuta 1996 (ikä 28)
Syntymäpaikka:  Pori
Kansalaisuus:  Suomi
Ammatti:  tubettaja, sisällöntuottaja, valokuvaaja, dokumentaristi, elokuvaaja, podcast-isäntä
Puoliso(t):  Lotta Toivonen 2018-
Youtube-tiedot
Aktiivisena:  2016–
Tilaajamäärä:  176 tuhatta (8. maaliskuuta 2025)
Katselukerrat:  yli 30 miljoonaa (8. maaliskuuta 2025)
Kanavan osoite
Daniel Ahola (s. 11. heinäkuuta 1996 Pori) on suomalainen tuottaja, tubettaja, ja dokumentaristi. Ahola on tubettaja Roni Bäckin tuottaja ja tehnyt Youtube-dokumentteja. Maaliskuussa 2025 Aholalla on Tiktokissa yli 245 000 seuraajaa sekä Youtuben puolella noin 175 000 tilaajaa.
Ura

Aholan ura alkoi, kun hän lähti liftaamaan ympäri Eurooppaa nollabudjetilla samalla dokumentoiden matkaansa lähinnä ystävilleen ja perheelleen. Matkan aikana Ahola innostui kuvaamisesta ja päätti tehdä siitä itselleen ammatin. Myöhemmin Australiassa ja Brasiliassa töissä ollessaan hän harjoitteli kuvaamista ja palattuaan Suomeen hän aloitti tapahtumakuvaajana muun muassa HC TPS:lle sekä Logomolle. Samoihin aikoihin Ahola alkoi toimimaan myös tubettaja Mike Bäckin valokuvaajana sekä tuottajana. Koronapandemian takia Aholan ja Bäckin yhteistyö kuitenkin loppui lyhyeen. Tämän jälkeen Ahola siirtyi tekemään töitä tubettaja Roni Bäckille.
Kesäkuussa 2021 Ahola julkaisi debyyttisinglensä Aamuun asti yhdessä suomalaisen Kätfish punk pop -yhtyeen kanssa.
Ahola julkaisi ensimmäisen jakson Blast FM podcastisaan heinäkuussa 2021. Podcastissa Ahola ja hänen ystävänsä keskustelevat ajankohtaisista aiheista sekä arkielämän asioistaan.
Vuoden 2022 alussa Ahola lopetti työskentelyn Back Media Oy:llä ja päätti keskittyä enemmän omaan uraansa.
Vuoden 2022 Youtube tilastojen mukaan Aholan video ”Koko Suomen laajuinen piilohippa 1000 eurosta!! Ft. Alha, Ara, Lotta Toivonen, Nikita Touvike” oli Suomen kolmanneksi katsotuin video kyseisenä vuonna. Video keräsi vuoden aikana 1,3 miljoonaa katselukertaa.
Toukokuussa 2023 Nelonen Media ilmoitti Aholan YouTubesta tutun, satoja tuhansia näyttökertoja saaneen Poliisia ja Rosvoa -konseptin laajentuvan osaksi Ruudun ohjelmistoa. Sarjassa esiintyivät muun muassa Duudsonien Jarno ja HP ja Miss Suomi -kilpailun voittajat Alina Voronkova sekä Essi Unkuri. Ahola sai sarjasta kaksi Kultainen Venla -ehdokkuutta.
Tammikuussa 2024 Ahola kiipesi Kilimanjarolle yhdessä Jari Saarion sekä Andreas Tolosen kanssa.
Aholan Youtube-video Selviydytään 100 h autiosaarella voitti vuoden video -palkinnon vuoden 2024 Tubeconissa. Toukokuussa 2024 Ahola osallistui Julia Korpisen ja Juuso Jokisen kanssa Red Bullin maailmanlaajuiseen Can You Make It? -kilpailuun.
Ahola osallistui vuonna 2024 paluun tekevään Suuri seikkailu -tositelevisiokilpailuun.  Ahola on yksi kilpailijoista keväällä 2025 esitettävässä Erikoisjoukot -tositelevisiokilpailussa.
Light Yagami

| Light Yagami |
| --- | --- |
 Light Yagami Death Noten animeversiossa
Luoja(t):  Tsugumi Ōba, Takeshi Obata
Ensi- esiintyminen:  2003 (manga)
Kustantaja:  Weekly Shōnen Jump
Sarja:  Death Note
Henkilötiedot
Oikea nimi:  Light Yagami   (夜神月, Yagami Raito)
Status:  päähenkilö
Sukupuoli:  Mies
Ikä:  17–18, 23
Ryhmäsidokset:   L, Ryuk
Voimat:  Death Note -muistikirja
Suhteet
Muut sukulaiset:  Soichiro Yagami, Sachiko Yagami, Sayu Yagami
Infobox OKNimi-testi OK: 
Light Yagami (夜神月, Yagami Raito) (s. 28. helmikuuta 1986) on Death Note -manga- ja -animesarjan päähenkilö. Hän löytää shinigami Ryukin pudottaman Death Note -muistikirjan ja päättää käyttää sitä puhdistaakseen maailman rikollisista. Japanissa tätä mystistä rikollisten tappajaa aletaan kutsua nimellä Kira (キラ).
Animeversiossa Lightin ääninäyttelijänä toimii Mamoru Miyano ja sen englanninkielisessä versiossa Brad Swaile. Tatsuya Fujiwara näytteli häntä näyteltyjen elokuvien sarjassa, Swailen ollessa myös niissäkin englanninkielisenä äänenä. Näytellyssä televisiosarjassa Lightia näyttelee Masataka Kubota, ja yhdysvaltalaisessa elokuvassa hänen vastinettaan, Light Turneria, näyttelee Nat Wolff.
Hahmo

Light on poikkeuksellisen älykäs nuori mies, mutta hyvin tylsistynyt, koska hänen mielestään maailma ei ole tarpeeksi oikeudenmukainen. Uskoen maailman "mädäntyneen" hän käyttää Death Notea poistaakseen maailmasta pahat ihmiset. Hän pyrkii tulemaan "uuden maailman jumalaksi".
Death Noten käytön kautta Light alkaa kuitenkin omaksua ilkeitä ja julmia luonteenpiirteitä. Myötätunnon ja armon tunteet katosivat hänestä lopullisesti. Hän näkee itsensä myös ainoana, joka ikinä voisi pelastaa ihmiskunnan, ja että kaikkien hänen tekojensa pitäisi olla täysin oikeutettuja. Hän on valmis jopa tappamaan viattomia, vain välttyäkseen itse jäämästä kiinni.
Koko sarjan ajan hän yrittää välttää maailman parhaan etsivän, L:n, ja myöhemmin tämän "todellisen" seuraajan, Nearin, epäilyjä.
Perhe

Lightin perheeseen kuuluvat isä Soichiro Yagami, joka oli myös Kira-tutkintayksikön johtaja, äiti Sachiko Yagami ja nuorempi sisko Sayu Yagami.
UCI World Tour 2025

UCI World Tour 2025 on viidestoista kausi, jolloin maantiepyöräilyn miesten korkeimman kategorian kilpailut kuuluvat UCI World Tour -sarjaan. Sarja muodostuu 22 yhden päivän kilpailusta ja 14 etappikilpailusta. Kausi alkoi Tour Down Underilla tammikuussa ja päättyy Tour of Guangxi -kilpailuun lokakuussa.
Kilpailut

Lähde: Pro Cycling Stats
| Kilpailu | Päivä(t) | Voittaja | Toinen | Kolmas |
| --- | --- | --- | --- | --- |
|  Tour Down Under (2025) | 21.–26.1. |  Jhonatan Narváez |  Javier Romo |  Finn Fisher-Black |
|  Cadel Evans Great Ocean Road Race (2025) | 2.2. |  Mauro Schmid |  Aaron Gate |  Laurence Pithie |
|  UAE Tour (2025) | 17.–23.2. |  Tadej Pogačar |  Giulio Ciccone |  Pello Bilbao |
|  Omloop Het Nieuwsblad (2025) | 1.3. |  Søren Wærenskjold |  Paul Magnier |  Jasper Philipsen |
|  Strade Bianche (2025) | 8.3. |  Tadej Pogačar |  Thomas Pidcock |  Tim Wellens |
|  Pariisi–Nizza (2025) | 9.–16.3. |  |  |  |
|  Tirreno–Adriatico (2025) | 10.–16.3. |  |  |  |
|  Milano – San Remo (2025) | 22.3. |  |  |  |
|  Katalonian ympäriajo (2025) | 24.–30.3. |  |  |  |
|  Classic Brugge–De Panne (2025) | 26.3. |  |  |  |
|  E3 Saxo Bank Classic (2025) | 28.3. |  |  |  |
|  Gent–Wevelgem (2025) | 30.3. |  |  |  |
|  Dwars door Vlaanderen (2025) | 2.4. |  |  |  |
|  Flanderin ympäriajo (2025) | 6.4. |  |  |  |
|  Baskimaan ympäriajo (2025) | 7.–12.4. |  |  |  |
|  Pariisi–Roubaix (2025) | 13.4. |  |  |  |
|  Amstel Gold Race (2025) | 20.4. |  |  |  |
|  La Flèche Wallonne (2025) | 23.4. |  |  |  |
|  Liège–Bastogne–Liège (2025) | 27.4. |  |  |  |
|  Tour de Romandie (2025) | 29.4.–4.5. |  |  |  |
|  Eschborn–Frankfurt (2025) | 1.5. |  |  |  |
|  Italian ympäriajo (2025) | 9.5.–1.6. |  |  |  |
|  Critérium du Dauphiné (2025) | 8.–15.6. |  |  |  |
|  Sveitsin ympäriajo (2025) | 15.–22.6. |  |  |  |
|  Copenhagen Sprint (2025) | 22.6. |  |  |  |
|  Ranskan ympäriajo (2025) | 5.–22.7. |  |  |  |
|  Clásica de San Sebastián (2025) | 2.8. |  |  |  |
|  Puolan ympäriajo (2025) | 4.–10.8. |  |  |  |
|  Hamburg Cyclassics (2025) | 17.8. |  |  |  |
| / Benelux Tour (2025) | 20.–24.8. |  |  |  |
|  Espanjan ympäriajo (2025) | 23.8.–14.9. |  |  |  |
|  Bretagne Classic Ouest–France (2025) | 31.8. |  |  |  |
|  Grand Prix Cycliste de Québec (2025) | 12.9. |  |  |  |
|  Grand Prix Cycliste de Montréal (2025) | 14.9. |  |  |  |
|  Lombardian ympäriajo (2025) | 11.10. |  |  |  |
|  Tour of Guangxi (2025) | 14.–19.10. |  |  |  |